钦定古今图书集成/明伦汇编/氏族典/第530卷 > 郭琮
## 钦定古今图书集成/明伦汇编/氏族典/第530卷 > 郭琮

按《宋史郭琮传》：“琮，台州黄岩人。幼丧父，事母极恭顺。
娶妻有子，移居母室。凡母之所欲，必亲奉之。居常不
过中食，绝饮酒茹荤者三十年，以祈母寿。母年百岁，
耳目不衰，饮食不减，乡里异之。至道三年，转运使以
闻，有诏旌表门闾，除其徭役。明年，母无疾而终，琮哀
号几乎灭性，乡闾率金帛以助葬。”